Pompeu Fabra

Pompeu Fabra i Poch  foi un inxenieru y filólogu catalán que destacó como de la normativa moderna de la llingua catalana.

Foi un estudiante aplicáu que destacaba en matemátiques y, siguiendo esti camín, col pasu los años cursó los estudios d'inxeniería industrial. Sicasí, la so vocación yera otra: l'estudiu del catalán y la so normalización. Dicía que lo descubrió un día cuando diba escribir una carta a los sos sobrinos, y diose cuenta que malpenes dominaba la llingua que falaba. Dende entós esti inxenieru dedicóse al estudiu del catalán pa rescatalu del so desavezu y ponelu al día.

Esto asocedía nun momentu nel que Cataluña —polo menos dende la segunda metá del sieglu XIX— entamare un procesu de recobramientu llingüísticu y de la lliteratura catalana. Fabra aportó munches obres, toes primordiales, como son les Normes ortográfiques (1913) y la Gramática catalana (1918). Sicasí, la so obra más relevante, ye ensin dubies, el Diccionari general de la llengua catalana, que foi asoleyáu en 1932.

Escursionista, amante del Liceu, deportista —presidió l'Asociación de Tenis de Cataluña—, Pompeu Fabra foi un home de gran prestixu científicu y perpopular en Cataluña, y ente 1931 y 1936 foi oxetu de munchos homenaxes, siendo nomáu caderalgu na Universidá de Barcelona en 1932. 

Morrió'l 25 d'avientu de 1948 na llocalidá de Prada, na Cataluña francesa, au taba exiliáu al instaurase la dictadura franquista.

 Homenaxes 
En 1980 bautizóse col so nome una avenida del barriu de la Salut,B nomenclàtor Ajuntament de Barcelona, consultáu en marzu de 2014 onde nació y pasó la neñez.
El 18 de xunu de 1990 la Generalitat de Catalunya creó la Universidá Pompeu Fabra, cola que se quixo destacar los sos méritos. Esta universidá tien organizao delles xornaes pa dar a conocer Fabra a los estudiantes.
Una plaza y una estación de metro en Badalona (ciudá onde vivió mientres cásique trenta años) lleven el so nome.La futura estació de metro de l'Illa Central portarà el nom de Badalona-Pompeu Fabra Diari El Punt
 Avenida de Pompeu Fabra en PalafrugellAvinguda de Pompeu Fabra
 La plaza de Pompeu Fabra nel nomenclátor de Sabadell.

 Referencies 

 Enllaces esternos 

 Pompeu Fabra per Josep Pla (un Homenot) 
 Espai Pompeu Fabra de l'Institut d'Estudis Catalans 
 Tria de converses filològiques de Pompeu Fabra  
 Pompeu Fabra. «Sobre la reforma lingüística y ortográfica», La Vanguardia (23.III.1892; any XII, núm. 3183), p. 4 (testu completu) 
 Pompeu Fabra. «J. Saroïhandy. Remarques sur la conjugaison catalane», a Bulletin hispanique de Bordeaux, 1905, VII, páxs. 128-139; Revue Hispanique (1905) tom 13, núm. 43: 269-276   
 Pompeu Fabra. «Sobre diferents problemes pendents en l'actual catalá literari», Anuari MCMVII, pp. 352–369. Barcelona: Institut d'Estudis Catalans, 1908. (testu completu)  
 Pompeu Fabra. Gramática de la lengua catalana. Barcelona: L'Avenç, 1912. (fragmentos)
 Pompeu Fabra. Gramàtica catalana. Barcelona: Institut d'Estudis Catalans, 2006 (3a reimpr. de la 7a ed. de 1933). (testu completu) 
 Pompeu Fabra. Converses filològiques. Primera sèrie. Barcelona: Regina, 1924. (fragmentos)
 Pompeu Fabra. Abregé de grammaire catalane. Paris: Les Belles Lettres, 1928. (fragmentos)  
 Pompeu Fabra. Grammaire catalane. Paris: Les Belles Lettres, 1946. (fragmentos)  
 Pompeu Fabra. Gramàtica catalana, a cura de Joan Coromines. Barcelona: Teide, 1956. (fragmentos)
 Pompeu Fabra. Converses filològiques, vol. II, a cura de Joaquim Rafel. Barcelona: Edhasa, 1984. (fragmentos)
 Pompeu Fabra. Textos desconeguts de Pompeu Fabra, a cura de Josep Murgades. Barcelona: Universitat de Barcelona, 2005. (visualizac. llendada)
 Joan Solà. Pompeu Fabra. Semblança biogràfica. Barcelona: Institut d'Estudis Catalans, 2005. (testu completu)

Categoría:Filólogos y filólogues d'España
Categoría:Persones de Barcelona
Categoría:Inxenieros ya inxenieres d'España